བ་དང་།ཐོས་ཏེ་བརྗེད་བཞིན་ཐོས་སོ་ཟེར་བ་དང་།དོགས་ཏེ་བརྗེད་བཞིན་དུ་དོགས་སོ་ཞེས་ཟེར་བ་དང་།ཐོས་པ་ལ་ཡིད་ཆེས་ནས་མཐོང་ངོ་ཞེས་ཟེར་བ་དང་།ཐོས་པ་ལ་ཡིད་མ་ཆེས་པར་མཐོང་ངོ་ཞེས་ཟེར་བ་དང་།ཐོས་པ་ལ་དོགས་ཏེ་མཐོང་ངོ་ཞེས་ཟེར་བ་དང་།ཐོས་པ་ལ་མི་དོགས་ཏེ་མཐོང་ངོ་ཞེས་ཟེར་བ་དང་།མ་ཐོས་ཀྱང་དོགས་པ་ལ་མཐོང་ཞེས་ཟེར་ན་དགེ་འདུན་ལྷག་མར་འགྱུར།།གང་ཟག་དག་པ་ལ་སྐུར་པ་འདེབས་པ་ལ་བཞི་བཅུས་ལྟུང་བར་འགྱུར་ཞེས་གསུངས་སོ།་་་་་སྟེ་བཅུ་གཅིག་པོ་དེ་ལས་མཐོང་སྟེ་བརྗེད་བཞིན་མ་གཏོགས་པ་བཅུ་དགེ་འདུན་ལྷག་མར་འགྱུར་རོ།།ཤེས་བཞིན་རྫུན་སྨྲ་འདི་ཉིད་ནི་ལུང་རྣམ་འབྱེད་ལས།རྫུན་དུ་སྨྲ་བ་དགུ་སྟེ།ལྟུང་བ་སྡེ་ལྔ་དང་།ཚུལ་ཁྲིམས་ཉམས་པ་དང་།ལྟ་བ་དང་ཆོ་ག་དང་འཚོ་བ་ཉམས་པས་སྐུར་པ་འདེབས་པའོ།།རྫུན་དུ་སྨྲ་བ་བརྒྱད་དེ།ལྟུང་བ་སྡེ་ལྔ་དང་མཐོང་ཐོས་དོགས་པས་སྐུར་པ་འདེབས་པའོ།།བདུན་ཏེ་ཉམས་པ་བཞི་དང་།མཐོང་ཐོས་དོགས་པས་སྐུར་པ་འདེབས་པའོ།།དྲུག་སྟེ།རྫུན་སྨྲ་བར་འདོད་པ་ན་རྫུན་སྨྲ་བར་བྱའོ་སྙམ་པ་དང་།རྫུན་སྨྲ་བ་ན་རྫུན་སྨྲའོ་སྙམ་པ་དང་།རྫུན་སྨྲས་པ་ན་རྫུན་སྨྲས་སོ་སྙམ་པ་དང་།མཐོང་ཐོས་དོགས་པར་རྫུན་དུ་སྨྲ་བའོ།།ལྔ་སྟེ།ལྟུང་བ་སྡེ་ལྔས་སྐུར་པ་འདེབས་པའོ།།བཞི་སྟེ།ཉམས་པ་བཞིས་སྐུར་པ་འདེབས་པའོ།།གསུམ་སྟེ།མཐོང་ཐོས་དོགས་གསུམ་གྱིས་སྐུར་པ་འདེབས་པའོ།།རྫུན་དུ་སྨྲ་བ་གཉིས་ཏེ།རྫུན་སྨྲ་བ་ན་རྫུན་སྨྲའོ་སྙམ་པ་དང་།རྫུན་སྨྲས་པ་ན་རྫུན་སྨྲས་སོ་སྙམ་པའོ།།རྫུན་དུ་སྨྲ་བ་ལ་རྣམ་པ་གཅིག་པུ་འབའ་ཞིག་ནི་མེད་དོ་ཞེས་གསུངས་སོ།་་་་་རྫུན་དུ་སྨྲ་བ་འབའ་ཞིག་མེད་པའི་རྒྱུ་མཚན་ནི།ཊཱི་ཀ་ལས་ལན་འགའ་ནི་སྦྱོར་བ་དང་བཅས་པའི་དངོས་གཞི་ཡིན་ལ།ལན་འགའ་ནི་དངོས་གཞི་མཇུག་དང་བཅས་པ་ཡིན་ནོ་ཞེས་བཤད་དོ།།འོ་ན་རྫུན་སྨྲའོ་སྙམ་པ་མེད་པར་དོན་དང་མི་མཐུན་པའི་ཚིག་སྨྲས་ཟིན་པའི་མཇུག་ཏུ་དོན་དང་མི་མཐུན་པའི་ཚིག་སྨྲས་སོ་སྙམ་ན་ཚིག་སྨྲས་ཟིན་པའི་མཇུག་ཉི་ཚེ་ལ་རྫུན་དུ་འགྱུར་པ་ཡོད་དམ་ཞེ་ན།ཊཱི་ཀ་ལས།མཇུག་ཉི་ཚེ་ལ་ནི་རྫུན་དུ་སྨྲ་